|  |
| --- |
| **Jóváhagyandó munkarészek** |

**I. határozat - tervezet**

**Monor Város Képviselő-testületének**

**..…/…... (…….) sz. határozata**

**a 590/2010. (XII. 16.) sz. Kt. határozattal elfogadott Településszerkezeti Tervének módosításáról és Leírásáról**

Monor Város Önkormányzatának Képviselő-testülete az előterjesztést megtárgyalta, és az 1990. évi LXV. tv. szerint, valamint az Épített környezet alakításáról és védelméről szóló 1997. LXXVIII. tv. 7.§ (3) bekezdés b.) pontja alapján az alábbi határozatot hozza:

A Képviselő-testület

1. Monor Város 590/2010.(XII.16) sz. Kt.határozattal elfogadott Településszerkezeti Tervét az 1. számú melléklet szerint módosítja és az alábbi területfelhasználás változásokat (1 - 3) fogadja el;

(rajz: Településszerkezeti Terv módosítás – 2012. május)

1. A Pincefalu területét alkotó Mezőgazdasági, kereskedelmi, szolgáltató gazdasági területből – jelölve az 1. sz. mellékleten) a helyi sajátosságoknak jobban megfelelő és a megcélzott borturisztikai fejlesztéseket jobban szolgáló „különleges egyéb terület” területfelhasználási egységbe sorolja át.
2. A mezőgazdasági üzemi területeket a „különleges területek„ közé sorolja át.

3.1 Az Acsádi út és övcsatorna melletti 10701/2, 10904/2, 10903, 10902, 10905/2, 10901/3, 10901/2, 10938, 10941/3, 10939 és 10940 hrsz-ú sz. telkek *kertes mezőgazdasági terület (MK),* felhasználásának módosítása *kertvárosias lakóterület (Lke)* besorolásra. 0,94 hektár

3.2 A Széchenyi utca 2702 és 2703 hrsz telkeket *kertvárosias lakóterületből (Lke), településközponti vegyes területbe (Vt*) sorolja át. 0,09 hektár

3.3 A Virág utca 2596, 2597/1 és 2596/2 hrsz telkek *kisvárosias lakóterület (Lk)* felhasználásának módosítása *településközponti vegyes terület (Vt)* besorolásra. 0,326 hektár. A Petőfi utcán közkert kerül lehatárolásra. 0,081 hektár

3.4 Az 1. sz mellékleten jelölt, Balassi utca melletti tömb *kisvárosias lakóterület (Lk)* felhasználásának módosítása *településközponti vegyes terület (Vt)* besorolásra. 3,768 hektár

3.5 Strázsa-hegyen a pincesorhoz kapcsolódó 9417/1, 9417/2 9417/3, 9417/4 hrsz-ú ingatlanok a jelenleg *kertes mezőgazdasági területfelhasználásból* *(MK)* *különleges, egyéb mezőgazdasági-kereskedelmi, szolgáltató (pincesorok területe) területfelhasználásba (Mg-Gksz)* sorolása, 0,24 hektár

3.6 Monor 3676, 3675, 3674, 3673/1, 3673/2, 3673/2/A hrsz-ú ingatlanok jelenleg *kertvárosias lakóterületből (Lke)*, valamint a 3670, 3671, 3672/6, 3672/5 és 3649 hrsz-ú ingatlanok jelenleg *falusias lakóterületi területfelhasználásból (Lf) Településközpont vegyes (Vt)* terület­felhasználásba sorolódnak át. 1,5 hektár

4. A jelenleg hatályos Településszerkezeti Terv Leírását az 1. sz. melléklet szerint lehatárolt területre vonatkozóan módosítja és a Településszerkezeti Terv módosítás szöveges munkarészét, a Településszerkezeti Terv módosítás Leírását a2. számú melléklet szerint állapítja meg;

5. A településfejlesztési, településrendezési tevékenységek előkészítése során az 1. pontban megállapított Településszerkezeti Terv módosításban (1. sz. melléklet) és az elválaszthatatlan részét képező Leírásában (2. sz. melléklet) foglaltakat együttesen kell alkalmazni.

Monor, 2012. ……………………

Pogácsás Tibor Dr Urbán Hajnalka

polgármester jegyző

2. sz. melléklet

**II.2. Területfelhasználás tagolása**

A település közigazgatási területének részei az alábbi területfelhasználási egységekbe vannak besorolva:

**Beépítésre szánt területek:**

Ezen belül lakóterületek, azaz

- Nagyvárosias lakóterület

- Kisvárosias lakóterület

- Kertvárosias lakóterület

- Falusias lakóterület

vegyes területek, azaz

- Településközpont vegyes terület

gazdasági területek, azaz

- Kereskedelmi szolgáltató gazdasági terület

üdülőterület, azaz

- Hétvégi házas terület

különleges terület, azaz

- Különleges – kereskedelmi terület

- Különleges – sportterület

- Különleges – temető terület

- Mezőgazdasági üzemi létesítmények területe

*- Különleges – egyéb*

*- Mezőgazdasági, kereskedelmi, szolgáltató gazdasági terület*

**Beépítésre nem szánt területek:**

Közlekedési- és közműterület

Zöldterületek, azaz

- Közpark, közkert terület

Mezőgazdasági terület

Erdőterület

Vízgazdálkodási terület

Védett, védelemre tervezett és védő területek